गुवाहाटी: गिबि मन्थ्रि सर्बानन्द सन'वालनि दैदेननाय राज्योनि गलाय-गथाय सोरखारनि नोगोरमाखौ नोजोरना माखासे प्रजेक्ट आखायाव लानायखौ नुनो मोननाय जादों। मैया अदेबानि बृहस्पतिबार खालि गिबि मन्थ्रि सन'वाला आफादगिरिनि सामलायनायाव जथुमनाय हाबाफारियाव गुवाहाटी नोगोरमाखौ समायनासिन महर होनायनि थांखि लाना गोबां खामानिनि सायाव सावरायज्लायनाय जायो। मख'जाथावदि बे जथुमाव सावराय लायनाय गाहाइ गाहाइ आयदाफोरनि गेजेराव दं फारियै लोकप्रिय गपीनाथ बरदलै बिरखं गाथोन आरो खानापारायाव गिदिर महरनि हाबखां दरखं (Entry Gate), बि बरुवा केनसार फाहामसालिनि खाथियाव आउटदुर खेला गेलेनायनि सुबिदा गोनां आर्ट ष्टेडियाम गायसंनाय लोगोसे महाबाहु बुरलुंबुथुर दैमानि मोखाङाव 1.3 किलमिटार जान्थाइनि दालां लुफुंनाय बायदि बायदि।